ਨਵੀਂ ਦਿੱਲੀ, 25 ਅਕਤੂਬਰ
ਸ਼ੁਭਮਨ ਗਿੱਲ ਵੱਲੋਂ ਸਹੀ ਸਮੇਂ ’ਤੇ ਜੜੇ ਸੈਂਕੜੇ ਦੀ ਬਦੌਲਤ ਭਾਰਤ ‘ਸੀ’ ਦੀ ਟੀਮ ਅੱਜ ਇਥੇ ਭਾਰਤ ‘ਏ’ ਖ਼ਿਲਾਫ਼ ਛੇ ਵਿਕਟਾਂ ਦੀ ਜਿੱਤ ਦਰਜ ਕਰ ਕੇ ਦੇਵਧਰ ਟਰਾਫ਼ੀ ਇਕ ਰੋਜ਼ਾ ਕ੍ਰਿਕਟ ਟੂਰਨਾਮੈਂਟ ਦੇ ਫਾਈਨਲ ਵਿੱਚ ਪੁੱਜ ਗਈ। ਅੰਡਰ-19 ਸਟਾਰ ਗਿੱਲ ਨੇ ਤਿੰਨ ਚੋਣਕਾਰਾਂ ਦੀ ਮੌਜੂਦਗੀ ਵਿੱਚ 111 ਗੇਂਦਾਂ ’ਤੇ ਨਾਬਾਦ 106 ਦੌੜਾਂ ਦੀ ਪਾਰੀ ਖੇਡੀ। ਗਿੱਲ ਨੇ ਪਾਰੀ ਦੌਰਾਨ ਅੱਠ ਚੌਕੇ ਤੇ ਤਿੰਨ ਛੱਕੇ ਲਗਾਏ। ਭਾਰਤ ਸੀ ਨੂੰ ਜਿੱਤ ਲਈ 294 ਦੌੜਾਂ ਦਾ ਟੀਚਾ ਮਿਲਿਆ ਸੀ, ਜਿਸ ਨੂੰ ਟੀਮ ਨੇ 47 ਓਵਰਾਂ ਵਿੱਚ ਚਾਰ ਵਿਕਟਾਂ ਦੇ ਨੁਕਸਾਨ ਨਾਲ 296 ਦੌੜਾਂ ਬਣਾ ਕੇ ਪੂਰਾ ਕਰ ਲਿਆ। ਹੋਰਨਾਂ ਬੱਲੇਬਾਜ਼ਾਂ ’ਚ ਇਸ਼ਾਨ ਕਿਸ਼ਨ (69) ਤੇ ਸੂਰਿਆਕੁਮਾਰ ਯਾਦਵ (56) ਦਾ ਗਿੱਲ ਨੂੰ ਚੰਗਾ ਸਾਥ ਮਿਲਿਆ। ਰਵੀਚੰਦਰਨ ਅਸ਼ਵਿਨ, ਸਿਧਾਰਥ ਕੌਲ, ਧਵਲ ਕੁਲਕਰਨੀ ਤੇ ਮੁਹੰਮਦ ਸਿਰਾਜ ਜਿਹੇ ਗੇਂਦਬਾਜ਼ਾਂ ਅੱਗੇ ਗਿੱਲ ਨੂੰ ਦੌੜਾਂ ਬਣਾਉਣ ਵਿੱਚ ਕੋਈ ਪ੍ਰੇਸ਼ਾਨੀ ਨਹੀਂ ਹੋਈ। ਇਸ ਤੋਂ ਪਹਿਲਾਂ ਕੇਦਾਰ ਜਾਧਵ ਨੇ ਭਾਰਤ ਏ ਲਈ ਅਹਿਮ ਪਾਰੀ ਖੇਡੀ। 

ਭਾਰਤ 'ਏ' ਨੇ ਕਿੰਨੀਆਂ ਦੌੜਾਂ ਬਣਾਈਆਂ?
ਭਾਰਤ 'ਏ' ਨੇ 294 ਦੌੜਾਂ ਬਣਾਈਆਂ।